Hadera

Hadera () ir pilsēta, kas atrodas Izraēlas Haifas apgabalā, Šaronas reģiona ziemeļos, aptuveni 45 kilometrus no lielpilsētām Telavivas un Haifas. Pilsēta izvietojusies 7 km garumā Izraēlas piekrastes līdzenumā. Pilsētas iedzīvotāju skaitā ir ievērojamas postpadomju un etiopiešu izcelsmes kopienas. 2023 gadā tās iedzīvotāju skaits bija 106,765.

Haderu 1891. gadā Osmaņu Impērijā kā lauksaimniecības koloniju nodibināja cionistu grupas Hovevei Zion locekļi no Lietuvas un Latvijas. Līdz 1948. gadam tā bija reģiona centrs ar 11 800 iedzīvotāju. 1952. gadā Hadera tika deklarēta par pilsētu ar jurisdikciju pār 5300 hektāru lielu platību.

 Vēsture 

 Osmaņu laikmets 
Haderu 1891. gada 24. janvārī, mūsdienu cionisma pirmsākumos, dibināja ebreju imigranti no Lietuvas un Latvijas uz zemes, ko iegādājās Jehošua Hankins, vietējo vidū pazīstams kā "Ielejas Pestītājs". Zeme tika iegādāta no kristieša Selima al-Huri. Šis bija lielākais zemes pirkums Izraēlā, ko veica cionistu grupa, lai gan zeme bija zemas kvalitātes un pārsvarā purvaina. Vienīgie iedzīvotāji pirms iegādes bija dažas ģimenes, kas šai reģionā audzēja ūdens bifeļus un pārdeva papirusa niedres. Ciematu nosauca par Hirbetu al-Hudeiru strauta Vādi al-Hudeiras vārdā, kā saucās tuvējās Haderas upītes daļa. Iepriekš viss Haderas strauts bija pazīstams ar arābu vārdu Nahr Ahdar ('zaļā upe').

Krustneši savulaik šo vietu sauca par Likteru. Jau no paša sākuma tika mēģināts jaunajai apmetnei izvēlēties ebrejiskāku nosaukumu. Apmēram pusgadu pēc tās dibināšanas rabīns Jakovs Goldmans ziņoja par notikumu "Haderes mošavā, tas ir, Hacorā".Ya'akov Goldman (1891) [Tammuz 5651 (July-Aug)]. "שאר ישוב". In Ze'ev Yavetz (ed.). מירושלם [Mirushalayim]. Vol. 1. Warsaw: Schuldberg Brothers. p. 13). לנחלת חדֶרי (היא חצור) כבר נעשתה "מֻצְדַקְיָה" Pirmā pasaules kara laikā nosaukumam "Liktera" priekšroku deva britu armija.https://rosetta.nli.org.il/delivery/DeliveryManagerServlet?dps_func=stream&dps_pid=FL51180271 Through Palestine with the 20th Machine Gun Squadron. London. 1920. p. 113. ...the Brigade, winding its way through the groves, came out into the pretty little Village of Liktera (a Jewish settlement called by them Hudeira)...

Deviņpadsmitā gadsimta beigās Haderas reģionu apdzīvoja trīs imigrantu grupas — čerkesi, bosnieši un Krievijas Impērijas ebreji. Šie daudznacionālie kolonisti pievienojās tam, kas, pēc vēsturnieka Roja Maroma vārdiem, līdz tam bija "reti apdzīvots piekrastes līdzenums, ko apdzīvoja arābu valodā runājoši augstienes zemnieki un turkmēņu, nūbiešu, ēģiptiešu un Arābijas pussalas izcelsmes klejotāji". Maroms tālāk norāda, ka 1871. gadā osmaņu varas iestādes pārbaudīja Hirbetu al-Hudeiru un konstatēja, ka tā ir "tukša no iedzīvotājiem un tajā trūkst pastāvīgo zemnieku, kuri būtu tiesīgi to iegādāties apmaiņā pret zemes reģistrācijas maksu". Selims al-Huri, kristiešu tirgotājs no Haifas, iegādājās Hirbetu al-Hudeiru kopā ar 3000 hektāriem zemes un drupu vidū izveidoja lauksaimniecības īpašumu. 1890. gadā al-Huri pārdeva al-Hudeiru Jehošua Hankinam (1864—1945).

Barona Edmonda Džeimsa de Rotšilda topogrāfs Ichaks Goldhars apgalvoja, ka Hadera tika dibināta bijušās pilsētas, ko sauca Cēzarejas Gedera, kas minēta ebreju Mišnas papildinājumu krājumā "Tosefta" Shevi'it 7. nodaļā, vietā. Bendžamins Mazārs deva priekšroku seno Gadoru, ko vēlāk sauca par Cēzarijas Gederu, izvietot Tel Ahḍarā ("zaļajā kalnā"), vēlāk pazīstamā kā Tel eš-Šeihziraka un pašlaik kā Telgadora, piekrastē uz dienvidiem no Givatolgas.B. Maisler (1934). "Der Distrikt Śrq in den Samarischen Ostraka". The Journal of the Palestine Oriental Society: 96—100. Citi apgalvo, ka senā Gadera jāidentificē ar Ummkaisu Jordānijā vai ar al-Džudeiru ziemeļos no Jeruzalemes.

Pirmie ebreju kolonisti dzīvoja ēkā, kas pazīstama kā Hana, netālu no Haderas galvenās sinagogas. Iedzīvotāju skaits bija desmit ģimenes un četri apsargi. 1896. gadā barons Rotšilds samaksāja par "simtiem melnstrādnieku" no Ēģiptes, "lai izraktu platas un dziļas tranšejas", kas nepieciešamas purvu nosusināšanai. Viņi "mira lielā daudzumā".Barbour, Nevill Nisi Dominus — A Survey of the Palestine Controversy. First published 1946. The Institute for Palestine Studies, Beirut 1969. Reprint series No. 3. p.115 Veci kapakmeņi vietējā kapsētā liecina, ka no 540 iedzīvotājiem 210 nomira no malārijas. Tāpēc pilsētas logotipā tika ierakstīts Bībeles pants no psalmiem: "Kas sēj ar asarām, tas pļaus ar gavilēm." (Ps 126:5) Apsargi sargāja laukus, lai novērstu kaimiņu beduīnu iebrukumus.

Līdz divdesmitā gadsimta sākumam Hadera bija kļuvusi par reģionālo ekonomisko centru. 1913. gadā apmetnē bija četrdesmit mājsaimniecības, kā arī lauki un vīna dārzi, kuru platība pārsniedza 3000 hektāru.

 Britu mandāts 
1922. gadā Britu mandāta iestāžu veiktajā Palestīnas tautas skaitīšanā Haderā dzīvoja kopā 540 iedzīvotāju, no kuriem 450 bija ebreji.https://archive.org/details/PalestineCensus1922 Barron, J.B., ed. (1923). Palestine: Report and General Abstracts of the Census of 1922. Government of Palestine. p. 33. Zemes strīdi šajā apgabalā tika atrisināti līdz 1930. gadiem, un iedzīvotāju skaits 1931. gadā bija pieaudzis līdz 2002 iedzīvotājiem. Bezmaksas izglītība pilsētā tika ieviesta 1937. gadā visās skolās, izņemot "Histadruta" skolu.

 Izraēlas Valsts 
Pēc 1948. gada kara, kurā abas puses veica etniskās tīrīšanas, Haderas ziemeļrietumu daļa (ieskaitot Nevehajimu) paplašinājās uz tās zemes rēķina, kas bija piederējusi arābu ciemam Arabai al-Fukarai.

Haderas iedzīvotāju skaits jau 1948. gadā dramatiski palielinājās, jo valstī ieplūda imigranti. Lielākā daļa jaunpienācēju bija no Eiropas, lai gan pilsētā apmetās arī 40 jemeniešu ģimenes. 1953. gadā Haderā tika atvērta Izraēlas pirmā papīrfabrika. Fabrika, ko finansēja investori no Izraēlas, Amerikas Savienotajām Valstīm, Brazīlijas un Austrālijas, bija projektēta, lai apmierinātu visas Izraēlas papīra vajadzības. Tika uzcelti jauni rajoni, tostarp Givatolga piekrastē un Beiteliezēra pilsētas austrumos. 1964. gadā Hadera tika oficiāli pasludināta par pilsētu.

Deviņdesmitajos gados Haderā apmetās liels skaits postpadomju un etiopiešu imigrantu. Hadera, ko tās iedzīvotāji uzskatīja par drošu vietu, otrās intifādas laikā tika satricināta ar vairākiem arābu terora aktiem. 2001. gada 28. oktobrī teroristam atklājot uguni uz gājējiem autobusa pieturā, četri civiliedzīvotāji gāja bojā. Sešu civiliedzīvotāju slaktiņš batmicvas (meiteņu pubertātes svētku) laikā notika 2002. gada sākumā. Pašnāvnieks spridzinātājs uzspridzinājās felāfelu kioskā 2005. gada 26. oktobrī, nogalinot septiņus civiliedzīvotājus un ievainojot 55. Otrā Libānas kara laikā, 2006. gada 4. augustā, Haderu trāpīja trīs Hezbollah izšautas raķetes. Hadera atrodas 80 km uz dienvidiem no Libānas robežas un iezīmēja tālāko punktu Izraēlas teritorijā, ko tai reizē skāra Hezbollah apšaude.

2000. gados pilsētas centrs tika atjaunots, tika uzbūvēts augsto tehnoloģiju biznesa parks un pasaulē lielākā atsāļošanas iekārta.https://www.reuters.com/article/us-israel-desalination-idUSTRE64F1O820100516/ Rabinovitch, Ari (16 May 2010). "Israel opens largest desalination plant of its kind". Reuters. Retrieved 2013-03-26. Pilsētas mazāk attīstītajā ziemeļaustrumu daļā sāka būvēt jaunas apkaimes, plāojot liela parka, iepirkšanās centru un viesnīcu izveidei.
Pilsēta tiek uzskatīta par nākotnes tūristu galamērķi, pateicoties tās tuvumam Galilejai, pludmalēm un piekļuvei galvenajiem autoceļiem.

 Ģeogrāfija 
Hadera atrodas Izraēlas Vidusjūras piekrastes līdzenumā, 45 kilometrus uz ziemeļiem no Telavivas. Pilsētas jurisdikcija aptver 53 km², padarot to par ceturto lielāko pilsētu valstī. Haderas nomalē atrodas Nahalhadera (Haderas strauta) parks, eikaliptu mežs, kas klāj 1,3 km² un Hašaronas parks.

Karstais ūdens, kas plūst no Haderas elektrostacijas, katru ziemu piesaista nelielo piekrastes haizivju barus. Zinātnieki pieņem, ka pievilcības iemesls ir ūdens, kas ir par desmit grādiem siltāks nekā pārējā jūrā.

 Demogrāfiskie dati 
Saskaņā ar Izraēlas Centrālā statistikas biroja datiem, no pilsētas iedzīvotājiem 2013. gadā, kas bija 91 634, aptuveni 23 407 bija imigranti, daudzi no Etiopijas.

Saskaņā ar Britu mandāta iestāžu 1922. gadā veikto tautas skaitīšanu Haderā dzīvoja 540 iedzīvotāju, tostarp 450 ebreji, 89 musulmaņi un 1 kristietis. Hadera ir pastāvīgi augusi kopš 1948. gada, kad pilsētā dzīvoja 11 800 iedzīvotāju. 1955. gadā iedzīvotāju skaits gandrīz divkāršojās līdz 22 500. 1961. gadā tas pieauga līdz 25 600, 1972. gadā līdz 32 200 un 1983. gadā līdz 38 700.

2003. gadā etniskais sastāvs bija 93,2 % ebreju, 0,8 % arābu un 6,0 % citu tautību pārstāvju. 2019. gadā kopējais iedzīvotāju skaits bija 97 334, no kuriem 91,8 % bija ebreji un 0,9 % bija arābi.

 Transports 
Hadera atrodas pie divām galvenajām Izraēlas dzelzceļa līnijām: Piekrastes līniju un mūsdienās tikai kravu pārvadājumiem paredzēto Austrumu līniju. Pilsētas dzelzceļa stacija atrodas pilsētas rietumos un atrodas uz Telavivas piepilsētas līnijas, kas kursē starp Binjamīnu un Aškelonu. Haderas pilsētas centrs atrodas netālu no divām galvenajām Izraēlas ziemeļu-dienvidu automaģistrālēm: 2. šosejas, kas savieno Telavivu ar Haifu, un tai paralēlās 4. šosejas līdz valsts ziemeļu robežai. Tas padarīja Haderu par svarīgu mezglu visam piekrastes autobusu transportam pēc 1948. gada.

 Ekonomika 
Papīrfabrika Hadera Paper, kas dibināts 1953. gadā, joprojām ir viens no lielākajiem darba devējiem pilsētā. Pasaulē lielākā šāda veida atsāļošanas iekārta tika atklāta 2009. gada decembrī.Rinat, Zafrir (2008-04-02). "Where will the water go? — Haaretz Daily Newspaper | Israel News". Haaretz.com.  Haderā atrodas Orota Rabina spēkstacija, Izraēlas lielākā elektrostacija.

 Veselības aprūpe 
Haderu apkalpo Hillela Jafes medicīnas centrs .

 Apkaimes 
Haderas apkaimēs ietilpst Givatolga, Beiteliezēra, Kfarbrandeisa, Haocara, Hefciba, Nevehaima, Nisana, Efraima, Bilu, Klarina, Nahaliēla, Šimšona, Šlomo, Peera, Bjalika, Beitara un Parka.

 Beiteliezēra — nosaukta Eliezēra Kaplana vārdā, šis rajons atrodas pilsētas austrumu daļā. Rajons tika izveidots 1950. gados. Lielākajai daļai māju šajā rajonā bija nelielas saimniecības, un iedzīvotāji galvenokārt bija imigranti no Rumānijas, Marokas un Jemenas.
 Nevehaima — nosaukta Haima Arlozorova vārdā, šis rajons atrodas pilsētas ziemeļos un tika dibināts 1935. gadā kā kooperatīva apvienība. Lielākajai daļai māju šajā rajonā bija nelielas saimniecības. Rajona centrs bija joprojām esošs ūdenstornis.
 Givatolga — nosaukta Olgas Hankinas, cionistu aktīvista Jehošua Hankina sievas, vārdā. Tā tika dibināta 1949. gadā ap Hankina uzcelto māju, kas pazīstama kā Olgas Hankinas māja.
 Nahaliēla — rajons pilsētas centra ziemeļaustrumu pusē. To 1912. gadā kā atsevišķu apmetni dibināja imigranti no Jemenas un Adenas, un vēlāk to pievienoja pilsētai.
 Einhajama — jauns rajons, kas tika izveidots 2000. gadu sākumā pilsētas dienvidrietumos, uz dienvidiem no Givatolgas un uz ziemeļiem no Gadoras dabas rezervāta.
 Givatbilu ir apkaime, kurā galvenokārt dzīvo imigranti no Jemenas, kuri ieradās pēc valsts nodibināšanas operācijas "Burvju paklājs" ietvaros.
 Hefciba — neliela ziemeļu apkaime, kas izveidota 1946. gadā. Sākotnēji to 1939. gadā ieplānoja Palestīnas Zemes attīstības uzņēmums. Apkaimē galvenokārt dzīvo imigranti no Jemenas.
 Haocara — šo zemi 20. gadsimta sākumā iegādājās Ebreju Kolonizācijas trests, un apkārtnes nosaukums ir atvasināts no šī tresta nosaukuma ebreju valodā. Apkārtnes centrā atrodas Jehošuas parks, ko nosauca pēc Jehošuas Hankina, kurš iegādājās zemes trestam.
 Kfarbrandeisa — tika dibināta kā lauku ciemats 1927. gadā un nosaukts Luija Brandeisa vārdā. Tā tika iekļauta Haderā 1951. gadā. Ciemats daudzus gadus saglabāja neatkarību ūdensapgādes jautājumos, bet tagad ir pilnīga pilsētas sastāvdaļa.

 Sports 
Haderā pašlaik spēlē trīs futbola klubi: "Hapoel Hadera", "Beitar Hadera" (spēlē Gimel Šomron līgā) un sieviešu futbola klubs "Maccabi Kishronot Hadera".

Pilsēta ir pārstāvēta arī Izraēlas pludmales futbola līgā.

Basketbolā "Maccabi Hadera" sieviešu un vīriešu basketbola komandas spēlē zemās līgās.

 Ievērojami cilvēki 
 Šimons Baadani (1928—2023), sefardu rabīns, "Šas" partijas bijušais vadītājs
 Avšaloms Feinbergs (1889—1917), Anglijas spiegs
 Orna Grumberga (dzimusi 1952. gadā), datorzinātniece
 Sarita Hadada (dzimusi 1978. gadā), dziedātāja, Izraēlas Eirovīzijas dziesmu konkursa 2002. gada dalībniece
 Moše Kahlons (dzimis 1960), politiķis
 Baruhs Šmailovs (dzimis 1994. gadā), olimpiskais džudists

 Lielākie teroristu uzbrukumi 

 1994. gada uzbrukums autoostā — pašnāvnieka uzspridzināšanās autoostā, 4 bojāgājušie un 30 ievainoti.
 2002. gada uzbrukums — apšaušana, 6 nogalinātie un 33 ievainoti.
 2005. gada Haderas tirgus sprādziens — pašnāvnieka uzspridzināšanās tirgū, 5 bojāgājušie un 55 ievainoti.
 2022. gada apšaušana — 2 bojāgājušie un 12 ievainoti, kad musulmaņu teroristi atklāja uguni autobusa pieturā.
 2024. gada saduršanas uzbrukums — masveida saduršanas rezultātā gāja bojā viens cilvēks, pieci tika nogādāti kritiskā stāvoklī, bet divi smagi cieta.

 Atsauces 

 Ārējās saites 

Kategorija:Koordinātas Vikidatos
Kategorija:Izraēlas pilsētas
Kategorija:Latvijas ebreji
Kategorija:Lapas ar nepārskatītiem tulkojumiem